Diari Oficial de la Generalitat Valenciana


Sumari del DOGV 6302, del 02-07-2010 (2010/7586)

RESOLUCIÓ de 17 de juny de 2010, de la Direcció General d'Ordenació i Centres Docents, per la qual s'autoritza la impartició d'una assignatura optativa d'ensenyances professionals de música, a partir del curs acadèmic 2010-2011, al Centre autoritzat d'ensenyances artístiques professionals de música Instituto Musical Giner de València.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6302

Data del DOGV
:   02-07-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/7586


Data del document
:   17-06-2010

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 17 de juny de 2010, de la Direcció General d'Ordenació i Centres Docents, per la qual s'autoritza la impartició d'una assignatura optativa d'ensenyances professionals de música, a partir del curs acadèmic 2010-2011, al Centre autoritzat d'ensenyances artístiques professionals de música Instituto Musical Giner de València. [2010/7586]  
El Decret 158/2007, de 21 de setembre, del Consell, pel qual s'establix el currículum de les ensenyances professionals de música i es regula l'accés a estes ensenyances en la Comunitat Valenciana, establix en l'article 8 l'oferta obligatòria de les assignatures optatives: Complement coral, Complement pianístic, Creativitat i música, Cultura Audiovisual, Estètica de la música, Fonaments d'informàtica musical i edició de partitures i Fonaments de composició. Igualment determina la possibilitat que els centres docents puguen proposar l'ampliació d'esta optativitat a altres assignatures, de manera que, amb això se singularitze la seua oferta educativa establint itineraris formatius d'acord amb el projecte educatiu del centre i amb els interessos, les motivacions i les necessitats de l'alumnat que culminarà les ensenyances professionals de música.   
A fi de possibilitar estos objectius, la Conselleria d'Educació va dictar l'Orde de 10 de novembre de 1998 (DOGV de 10.12.1998), per la qual s'establixen les condicions acadèmiques per a la impartició d'estes assignatures optatives així com el procediment per a la seua autorització, entre les quals es conferix a la Direcció General d'Ordenació i Centres Docents la competència per a resoldre les sol·licituds presentades conforme la dita norma.  
Correspon, per tant, procedir en conseqüència i en virtut de la competència que em conferix l'article 10, apartat 3, de la mencionada orde, així com el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació i l'Orde de 29 de febrer de 2008, de la Conselleria d'Educació, de desplegament del reglament orgànic i funcional del departament, resolc:   
Primer  
S'autoritza al centre que es relaciona en l'annex únic d'esta resolució perquè, a partir del curs 2010-2011, puga impartir l'assignatura optativa que allí s'expressa.  
Segon  
L'autorització s'entendrà en tot moment condicionada al compliment de les condicions i els requisits que establix l'Orde de 10 de novembre de 1998 (DOGV 10.12.1998), anteriorment citada.   
Tercer  
El director territorial d'Educació, per mitjà de la concurrència oportuna del Servici d'Inspecció Educativa, recolzarà la implantació d'esta ensenyança i verificarà el seu ajust a les normes que la regulen.  
Quart  
L'autorització concedida en esta resolució s'incorporarà al Registre de Centres Docents de la Comunitat Valenciana.   
València, 17 de juny de 2010.- El director general d'Ordenació i Centres Docents: Rafael Carbonell Peris.  
Annex únic  
Centre docent: Centre autoritzat d'ensenyances artístiques professionals de música Instituto Musical Giner de València (Codi del centre: 78977024).  
Assignatura optativa autoritzada per als cursos quint i sext d'ensenyances professionals de música:  
- Cultura audiovisual